
TEXTE ADOPTATE

Parlamentul European,
–	având în vedere propunerea Comisiei prezentată Parlamentului European și Consiliului (COM(2023)0209),
–	având în vedere articolul 294 alineatul (2), articolul 173 alineatul (3) și articolul 322 alineatul (1) litera (a) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C9‑0136/2023),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere avizul Curții de Conturi din 18 aprilie 2023[footnoteRef:1], [1:  	Nepublicat încă în Jurnalul Oficial.] 

–	având în vedere avizul Comitetului Economic și Social European din 13 iulie 2023[footnoteRef:2], [2:  	JO C 349, 29.9.2023, p. 167.] 

–	având în vedere avizul Comitetului Regiunilor din 30 noiembrie 2023[footnoteRef:3], [3:  	JO C, C/2024/1049, 9.2.2024, ELI: http://data.europa.eu/eli/C/2024/1049/oj.] 

–	având în vedere acordul provizoriu aprobat de comisia competentă în temeiul articolului 74 alineatul (4) din Regulamentul său de procedură și angajamentul reprezentantului Consiliului, exprimat în scrisoarea din 21 martie 2024, de a aproba poziția Parlamentului în conformitate cu articolul 294 alineatul (4) din Tratatul privind funcționarea Uniunii Europene,
–	având în vedere articolul 59 din Regulamentul său de procedură,
–	având în vedere avizul Comisiei pentru afaceri externe și cel al Comisiei pentru transport și turism, 
–	având în vedere raportul Comisiei pentru industrie, cercetare și energie (A9-0426/2023),
1.	adoptă poziția sa în primă lectură prezentată în continuare;
2.	ia act de declarația Comisiei anexată la prezenta rezoluție, care va fi publicată în seria C a Jurnalului Oficial al Uniunii Europene;
3.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
4.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.



P9_TC1-COD(2023)0109
[bookmark: _GoBack]Poziția Parlamentului European adoptată în primă lectură la 24 aprilie 2024 în vederea adoptării Regulamentului (UE) 2025/... al Parlamentului European și al Consiliului de stabilire a unor măsuri de consolidare a solidarității și a capacităților la nivelul Uniunii pentru detectarea amenințărilor și a incidentelor de securitate cibernetică, pregătirea legată de acestea și răspunsul la acestea și de modificare a Regulamentului (UE) 2021/694 (Regulamentul privind solidaritatea cibernetică)
[bookmark: TextBodyEnd](Întrucât s-a ajuns la un acord între Parlament și Consiliu, poziția Parlamentului corespunde cu actul legislativ final, Regulamentul (UE) 2025/38.)


ANEXĂ LA REZOLUȚIA LEGISLATIVĂ

Declarație a Comisiei referitoare la buget cu privire la Regulamentul (UE) 2025/38 al Parlamentului European și al Consiliului din 19 decembrie 2024 de stabilire a unor măsuri de consolidare a solidarității și a capacităților de la nivelul Uniunii pentru detectarea amenințărilor și a incidentelor de securitate cibernetică, pregătirea legată de acestea și contracararea lor (Regulamentul privind solidaritatea cibernetică)[footnoteRef:4] [4:  	JO L, 2025/38, 15.1.2025, ELI: http://data.europa.eu/eli/reg/2025/38/oj.] 

(1)	Fișa financiară legislativă a Comisiei care însoțește propunerea de regulament privind solidaritatea cibernetică a fost publicată în aprilie 2023. De atunci, cifrele estimate relevante s-au modificat ca urmare a adoptării sau a adoptării preconizate a altor acte legislative.
(2)	La 5 martie 2024, colegiuitorii au ajuns la un acord politic preliminar care prevede limitarea la 22 de milioane EUR a realocării de la obiectivul specific nr. 4 – Competențele digitale avansate – către obiectivul specific nr. 3 – Securitatea cibernetică și încrederea – al programului „Europa digitală” prevăzut în fișa financiară legislativă.
(3)	Pentru a reflecta termenii acordului politic preliminar, Comisia a actualizat fișa financiară legislativă a Regulamentului privind solidaritatea cibernetică în ceea ce privește pachetele financiare pentru obiectivul specific nr. 2 – Inteligența artificială, obiectivul specific nr. 3 – Securitatea cibernetică și încrederea – și obiectivul specific nr. 4 – Competențele digitale avansate, ținând seama de realocările convenite de colegiuitori.
(4)	În consecință, pachetele financiare pentru perioada 2025-2027 prezentate în fișa financiară legislativă actualizată, fără a aduce atingere competențelor Comisiei în contextul procedurii bugetare anuale, sunt următoarele:
–	[544 726 000 EUR] pentru obiectivul specific nr. 2 – Inteligența artificială, ținând seama de cei 65 de milioane EUR realocați obiectivului specific nr. 3 – Securitatea cibernetică și încrederea;
–	[44 451 000 EUR] pentru obiectivul specific nr. 3 – Securitatea cibernetică și încrederea – parte gestionată direct de Comisie, inclusiv 26 de milioane EUR realocați de la obiectivele specifice nr. 2 și nr. 4.
–	[353 190 613 EUR] pentru obiectivul specific nr. 3 – Securitatea cibernetică și încrederea – parte gestionată de Centrul european de competențe în materie de securitate cibernetică, inclusiv realocarea a 61 de milioane EUR de la obiectivele specifice nr. 2 și nr. 4.
–	[167 162 423 EUR] pentru obiectivul specific nr. 4 – Competențele digitale avansate, luând în considerare realocarea a 22 de milioane EUR pentru obiectivul specific nr. 3 – Securitatea cibernetică și încrederea.
(5)	Rezerva UE pentru securitate cibernetică va fi finanțată din pachetul financiar al obiectivului specific nr. 3 – Securitatea cibernetică și încrederea – parte gestionată direct de Comisie (care, în conformitate cu fișa financiară legislativă actualizată, este estimată la [44 451 000] EUR).

